 ****

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bucureşti** |

# ACORD DE MEDIU

**Nr. din**

Ca urmare a cererii adresate de **S.C. PASTEUR FILIALA FILIPEȘTI S.R.L.,** cu sediul în Str. Filipeștii de Pădure, Nr. 944, Filipeștii de Pădure , Judetul Prahova, prin SC ECO SIMPLEX NOVA SRL, cu sediul Calea Văcărești nr. 342, sector 4, mun. București, înregistrată la APM Bucuresti cu nr. 19843/04.10.2017, în vederea obținerii acordului de mediu pentru proiect, în urma parcurgerii procedurii de reglementare de către APM București, în baza:

* **Ordonanței de urgență a Guvernului nr. 195/2005** privind protecția mediului, aprobată cu modificări și completări prin Legea nr. 265/2006, cu modificările și completările și ulterioare;
* **Hotărârii Guvernului** **nr. 38/2015** privind organizarea și funcționarea Ministerului Mediului, Apelor și Pădurilor;
* **Hotărârii Guvernului nr. 1000/2012** privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia;
* **Hotărârii Guvernului nr. 445/2009** privind evaluarea impactului anumitor proiecte publice și private asupra mediului, cu modificările și completările și ulterioare;
* **Ordinul Ministerului Mediului și Pădurilor nr. 135/2010** privind aprobarea metodologiei de aplicare a evaluării impactului asupra mediului pentru proiecte publice și private;
* **Ordinul Ministerului Mediului și Pădurilor nr. 19/2010** pentru aprobarea Ghidului metodologic privind evaluarea adecvată a efectelor potențiale ale planurilor sau proiectelor asupra ariilor naturale protejate de interes comunitar;
* **Directivei 2014/52/UE** a Parlamentului European și a Consiliului din 16 aprilie 2014 de modificare a Directivei 2011/92/UE privind evaluarea efectelor anumitor proiecte publice și private asupra mediului
* **Ordinului Ministerului Apelor și Protecției Mediului nr. 863/2002** privind aprobarea Ghidurilor metodologice aplicate etapelor procedurii cadru de evaluare a impactului asupra mediului;
* **Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei și faunei sǎlbatice, cu modificǎrile și completǎrile ulterioare, aprobată prin Legea nr. 49/2011,

și ca urmare a delegării de competență,

**se emite:**

**ACORD DE MEDIU**

**pentru proiectul**

***COSTRUIRE FABRICĂ DE VACCINURI, REAGENȚI ȘI KITURI DE DIAGNOSTIC ÎN MEDICINA VETERINARĂ***

**AGENŢIA PENTRU PROTECŢIA MEDIULUI BUCUREŞTI**



Adresa: Al. Lacul Morii nr. 1, sector 6

E-mail: office@apmbuc.anpm.ro; Tel. 021/4306677; Fax 021/4306675

**titular: S.C. PASTEUR FILIALA FILIPEȘTI S.R.L.**,prin SC ECO SIMPLEX NOVA SRL, cu sediul Calea Văcărești nr. 342, sector 4, mun. București ,având amplasamentul: Calea Giulești nr. 333, sector 6, mun. București,

**în scopul** stabilirii condițiilor și a măsurilor pentru protecția mediului care trebuie respectate pentru realizarea proiectului,

**care prevede:**

# I. Descrierea proiectului, lucrările prevăzute de proiect, inclusiv instalațiile și echipamentele

# Proiectul propune construirea unei clădiri, cu regim de înălțime Parter și Etaj parțial, cu funcțiunea de producție vaccinuri, reagenți și kituri de diagnostic în medicina veterinară și cu funcțiunea secundară de spații administrative și birouri.

# Supafața teren - 78499,24 mp:

# Suprafață construită propusă fabrica de vaccinuri (P+1Eparțial- 5328 mp) – 6338,69 mp;

# Suprafață teren afectat de circulații/suprafață teren transferat domeniului public – 7277,48 mp;

# Suprafață spațiu verde UTR V4 existentă – 2738,09 mp;

# Suprafață construită existentă – 9027,00 mp;

# Suprafață parcare și căi de acces – 1287,50 mp;

# Suprafață spațiu verde plantat existent – 22200,25 mp;

# Suprafață zonă protecție (spații verzi și circulații cu regim restricționat) – 338,60 mp;

# Suprafață zonă stație de epurare – 1219,00 mp;

# Suprafață zonă stație sterilizare apă – 315,63 mp;

# Suprafață zonă protecție biobază (spații verzi și circulații cu regim restricționat) – 9931,00 mp;

# Suprafață zonă liberă de protecție între clădiri (spații verzi și circulații cu regim restricționat) – 17826,00 mp.

# Soluția constructivă aleasă este folosirea cadrelor transversale rigide, încastrate în bază. Închiderile laterale vor fi realizate cu panouri de poliuretan cu grosimea de 120 mm. Structura metalică este contravântuită pe direcția longitudinală și transversală a halei. Pentru a optimiza consumul de material, s-au prevăzut vute la îmbinarea dintre grinzile principale (de acoperiș sau de planșeu) și stâlpii de cadru, astfel încât secțiunile să urmărească variația momentului încovoitor.S-au prevăzut portale transversale și longitudinale în formă de X, realizate din europrofile HEA, în cadrele de capăt și zona de planșeu.

# Stâlpii cadrelelor sunt europrofile HEA, cu prindere încastrată la bază, iar stâlpii de fronton sunt din europrofile IPE, cu prindere articulară. Grinzile de acoperiș și cele de din planșeu sunt realizate din europrofile, cu prindere încastrată pe stâlpi.

**Fabrica de vaccinuri propusă va fi o construcție cu regim de înălțime Parter și Etaj parțial, cu următoarea structură funcțională:**

* **PARTER:**
* Recepție (materiale, materii prime și auxiliare, virusologie),
* Depozit- materiale,
* Depozit chimicale, virusologie mamifere,
* Camera depozit frigorific,
* Spalatorie virusologie, formulare farmaceutica produse biologice, preparare hidroxid de aluminiu (adjuvant),
* Sectie productie vaccinuri antibacteriene,
* Sectie productie medii de cultura,
* Sectie productie vaccinuri pentru pasari preparate pe oua embrionate,
* Sectie productie vaccin Antravac /Tuberculine/Brucella si Reagenti diagnostic,
* Spatiu frigorific carantina,
* Depozit frigorific produse finite,
* Spalatorie flacoane, sterilizare flacoane, camera distributie,
* Conditionare lichida Linia 1, conditionare lichida Linia 2, camera umplere Linia 3,
* Liofilizare, spatiu tehnic liofilizare, sectie etichetare si ambalare secundara, camera frigorifica 28°C,
* Vestiare personal,
* Banca de tulpini,
* Laborator cercetare-dezvoltare,
* Spatiu microproductie,
* Laborator control interfazic si produse finite,
* Sala de conferinte,
* Depozit produse finite,
* Spatiu livrare produse finite,
* Birouri,
* Spatiu tehnic .
* **ETAJ 1:**
* Sectie productie vaccinuri, kituri de diagnostic si reagenti si spatii conexe,
* Laboratoare de cercetare-dezvoltare si control intern.

**Fluxul tehnologic pentru fabricarea produselor biologice de uz veterinar :**

* prepararea materiilor prime – in acest caz cultivarea microorganisemelor (bacterii sau virusuri) pe diferite substraturi (medii de cultura lichide, solide, culturi de linii celulare, oua embrionate),
* etape de crestere a micoorganismelor,
* inactivare (dupa caz),
* formulare farmaceutica si transferul produselor in recipienti destinati comercializării (recipientul final),
* etapa de liofilizare (după caz) dupa transferul in recipientul final – uscarea produsului la temperaturi negative in conditii de vid, prin sublimare.

**Echipamente de producție :**

* tancuri de procesare,
* pompe peristaltice,
* linie de inoculare a oualor,
* linie de recoltare a embrionilor de gaina,
* centrifugi pentru concentrarea produselor,
* agitatoare magnetice/electice,
* unitati de filtare/sterilizare a produselor,
* hote sterile cu flux laminar de aer (clasa de curatenie A/B) pentru insamantarea diferitelor substraturi nutritive,
* unitati frigorifice (depozitarea temporara a produselor intermediare),
* congelatoare pentru stocarea tulpinilor de microorganisme si linii celulare (-80°C),
* unitati de crioconservare cu azot lichid,
* termostate (cultivarea tulpinilor de microorganisme),
* liofilizatoare (pompe de vid, unitati de transfer de caldura, etc),
* linii de fiolare a produselor in recipienti finali (flacoane de diferite capacitati),

- laboratoarele de cercetare-dezvoltare si controlul produselor care vor fi dotate aparatură specifică.

Proiectul propus se încadrează **în Anexa 1 la pct. 6**- „**Instalaţii chimice integrate, cum sunt instalaţiile pentru producerea substanţelor la scară**

**industrială folosind procese de conversie chimică**” **e)** “**obţinerea produselor farmaceutice de bază folosind procese chimice sau biologice**” **şi Anexa 1 la pct.**

**22** –„**Orice modificare sau extindere a proiectelor enumerate în prezenta anexa, in cazul in care o asemenea extindere intruneste ea insasi valorile prag stabilite**” a Hotărârii Guvernului nr. 445/2009 privind evaluarea impactului anumitor proiecte publice şi private asupra mediului – Lista proiectelor pentru care trebuie stabilită necesitatea efectuării evaluării impactului asupra mediului.

Activitatea propusa intră sub incidenţa **Legii nr. 278/2013 – lege privind emisiile industriale – Anexa nr. 1, pct 4.5. – Fabricarea produselor farmaceutice inclusiv a produselor intermediare.**

# II. Motivele și considerentele care au stat la baza emiterii acordului de mediu

1. **Modul de încadrare în planul de urbanism și amenajare a teritoriului:**

Conform Certificatului de urbanism nr. 252/26G/17.03.2017, emis de Primăria Sectorului 6, terenul pe care se va realiza obiectivul de investiții este situat în intravilan şi se încadrează în reglementările urbanistice din Planului Urbanistic Zonal Coordonator Sector 6 și va respecta prevederile Planului Urbanistic de Detaliu„Calea Giulești nr. 333” - aprobat prin Hotărârea Consiliului Local Sector 6 nr. 201 din 31.08.2017.

Terenul se incadrează:

- parțial în zona M2- subzona mixtă situată în afara limitelor zonei protejate, având regim de construire continuu și discontinuu și înălțimi maxime de P+14 niveluri cu accente înalte; POT max = 70%, CUT maxim = 3,0mp.

- parțial în subzona V4 – spații verzi pentru protecția cursurilor de apă, POT max = 15%, CUT maxim = 0,2 mp.

**Obiectivul de investiții este situat în zona M2- subzonă mixtă, fiind interzisă schimbarea destinatiei zonei V4.**

1. **Motivele/criteriile pe baza cărora s-a ales alternativa de realizare a proiectului, inclusiv tehnologică și de amplasament:**

Decizia de emitere a acordului de mediu a fost luată în urma analizei documentaţiei depuse, a verificării amplasamentului, în urma consultărilor din cadrul Comisiei de Analiză Tehnică, pe baza recomandărilor şi concluziilor raportului privind impactul asupra mediului şi a consultării publicului ca urmare a anunţurilor publice şi a dezbaterii publice.

Decizia de emitere a acordului de mediu se bazează pe respectarea prevederilor legale privind:

- măsuri ce se impun pentru protecţia apei, atmosferei, solului şi subsolului, gestiunea deşeurilor;

- măsuri adecvate de supraveghere a emisiilor;

- măsuri speciale cu scopul de a preveni şi/sau reduce poluarea.

Realizarea proiectului nu va genera un impact negativ asupra ariilor naturale protejate sau a siturilor de interes naţional şi comunitar, deoarece acesta nu se va implementa în astfel de zone.

În analiza alternativelor s-au luat în calcul următoarele elemente considerate semnificative :

* Impactul asupra componentelor mediului și sănătății populației;
* Accesul în zonă;
* Costurile necesare investiției și timpul de realizare a acesteia.

1. **Încadrarea în BAT, BREF, după caz:**

Proiectul/activitatea va respecta cele mai bune tehnici disponibile conform:

* Reference Document on Best Available Techniques in Common Waste Water and Waste Gas Treatment/Management Systems in the Chemical Sector”, ediţia Februarie 2003.
* Document de Referinţa asupra Celor Mai Bune Tehnici Disponibile pentru Conform BAT Guidance Note on BAT for Pharmaceutical and Other Speciality Organic Chemicals – EPA – 2008.

1. **Respectarea cerințelor comunitare transpuse în legislația națională:**

Activitatea propusa intră sub incidenţa Legii nr. 278/2013 – lege privind emisiile industriale – Anexa nr. 1, pct 4.5. – Fabricarea produselor farmaceutice inclusiv a produselor intermediare.

Proiectul nu se supune prevederilor mentionate în Convenţia privind evaluarea impactului asupra mediului în context transfrontier, adoptată la ESPOO la 25 februarie 1991, ratificată prin Legea 22/2001.

1. **Modul cum răspunde/respectă obiectivele de protecția mediului din zonă pe aer, apă, sol etc.:**

Proiectul nu afectează zona pentru protectia cursurilor de apă - UTR V4 - a Lacului Morii, fiind poziționat la 180 m de acesta și înconjurat de zona plantată de protecție existentă.

1. **Compatibilitatea cu obiectivele de protecție a sitului Natura 2000, după caz:**

Nu este cazul.

1. **Luarea în considerare a impactului direct, indirect și cumulat cu al celorlalte activități existente în zonă etc:**

**APA**

***În etapa de construcție,*** activitățile desfășurate nu vor avea un impact asupra calității apelor subterane, deoarece hala de producție nu va avea subsol iar adâncimea de funadare va fi de 2,00 m. Execuția fundației nu va afecta stratul de apă freatică.

Impactul activităților desfășurate în cadrul ***etapei de construcție*** va fi indirect și nesemnificativ, iar apele uzate generate vor fi preluate de rețelele interne existente pe amplasament, trecute prin stația de epurare mecano-biologică și apoi descărcate în rețeaua de canalizare municipală.

***În etapa de funcționare***

- apele uzate tehnologice și menajere se vor steriliza și se vor epura în stația de epurare mecano-biologică existentă, care va fi redimensionată corespunzător, astfel încît la evacuarea în reţeaua de canalizare orăşenească indicatorii de calitate a apelor uzate să nu depăşească valorile prevăzute în Normativul privind condiţiile de evacuare a apelor uzate în reţelele de canalizare ale localităţilor şi direct în staţiile de epurare NTPA - 002/2002 - Anexa nr.2 din H.G.R. nr.188/2002 pentru aprobarea unor norme privind condiţiile de descărcare în mediul acvatic a apelor uzate, modificată şi completată de H.G. 352/2005; se vor respecta prevederile art. 6 din H.G.R. nr. 188/2002 modificată şi completată de H.G. 352/2005.

- apele pluviale colectate de pe platformele betonate după ce vor trece printr-un separator de hidrocarburi se vor descărca în rețeaua de canalizare municipală.

Impactul generat de evacuarea unui debit suplimentar de ape uzate tehnologice și ape meteorice, care se datorează realizării halei de producție, va fi un impact indirect și

nesemnificativ atât din punct de vedere cantitativ, cât și calitativ asupra calității factorului de mediu apă.

Realizarea acestui proiect nu va avea impact asupra calității apei subterane, datorită sistematizării sistemelor de canalizare și a materialelor de calitate superioară din care vor fi confecționate conductele de alimentare cu apă și, respectiv, de canalizare, şi care vor preveni la maxim posibile pierderi și infiltrații prin sol până la apa subterană.

Alimentarea cu apă se realizează din subteran prin intermediul a două foraje de mare adâncime F6 și F9, cu următoarele caracteristici :

* F6 – cu adâncime de 160,00 m și Q expl =3,14l/s;
* F9 - cu adâncime de 190,00 m și Q expl =4,30l/s.

**AER**

***În perioadele de construcție*** poluanții posibil a fi emiși vor fi: particule (particule totale în suspensie – TSP și PM10) generate de operațiile de pregătire a terenului, de excavare, de manevrare a materialelor (inclusiv pământ) și de tăiere la cald/sudură, precum și de traficul intern, mici cantități de oxizi de azot și de ozon generate de operațiile de tăiere la cald/sudură, oxizi de carbon, de azot și de sulf, compuși organici volatili și alți poluanți specifici generați de sursele mobile (utilaje și vehicule).

Impactul asupra calităţii aerului în etapa de construire va fi local, datorită realizării în etape și prin măsurile stricte de realizare a proiectului care vor fi implementate, acest impact va fi diminuat până la un nivel redus.

***În etapa de* *funcționare****,* sursele de poluare a aerului vor fi: sursă punctuală staționară de ardere a gazelor naturale la centrala termică pentru producerea agentului termic şi surse mobile de ardere (autoturisme proprietate rezidenți și mijloacele de transport marfă), implicate în traficul intern, reprezentând, în ansamblu, o sursă de suprafață constituită din drumurile de acces și din parcările din incinta amplasamentului.

O altă posibilă sursă de poluare a aerului o reprezintă microorganismele patogene și condiționat patogene.Impactul asupra calităţii aerului în etapa de funcţionare a fabricii vaccinuri va fi redus, luând în considerare tipurile de surse și măsurile de diminuare a acestuia.

De asemenea, luând în considerare nivelurile actuale ale concentrațiilor de poluanţi în atmosferă în perimetrul fabricii, cumulat cu aportul surselor existente nu va determina situaţii de depăşire a valorilor limită pentru protecţia receptorilor sensibili (conform raportului impactului asupra mediului).

**SOL**

***În etapa de construcție*** vor exista anumite suprafețe pe care solul va fi perturbat temporar. Acestea vor fi reprezentate de suprafeţele asociate organizărilor de șantier şi, în special, platformelor pentru staționarea şi manevrarea utilajelor pentru construcții, platformelor pentru stocarea materialelor de construcții și a deșeurilor de construcții.

Prin implementarea măsurilor de diminuare a impactului asupra solului, activitățile care se vor desfășura pe amplasamen în etapa de construcție vor avea impact nesemnificativ asupra solului.

***În etapa de funcționare,*** prin respectarea măsurilor de protecţie a solului,activitățile care se vor desfășura în cadrul halei de producție vor avea impact nesemnificativ asupra solului.

**BIODIVERSITATE**

În vecinătatea amplasamentului pe care se va realiza proiectul nu au fost identificate habitate naturale sau specii de faună sau floră protejate, acesta fiind situat într-o zonă cu destinație mixtă – industrială şi rezidențială.

Se apreciază că impactul proiectului asupra faunei şi florei va fi *nesemnificativ* atât pentru etapa de construire și cât și în etapa de funcționare.

**ZGOMOT**

***În etapa de construcţie***, sursele principale de zgomot sunt reprezentate de: traficul autovehiculelor, operarea utilajelor grele și a echipamentelor, manevrarea diferitelor materiale de construcţie.

Prin implementarea măsurilor de reducere a nivelurilor de zgomot, impactul asociat lucrărilor de construcţie va fi *moderat,* se va manifesta numai în perioada *diurnă* şi nu va fi semnificativ mai mare decât cel generat de sursele existente.

***În etapa de funcționare***, principala sursă de zgomot specifică obiectivului analizat va fi traficul rutier pe căile de acces în/din amplasament, precum și în incinta acestuia, pe căile carosabile interioare și în/din parcare.

Se estimează ca nivelului de zgomot produs de toate sursele de zgomot localizate în interiorul halei (compresoare etc.) şi în exteriorul acestora (traficul de vehicule pentru aprovizionare materii prime și distribuție produse), se vor încadra în limitele prevăzute de legislația în vigoare – Ord. nr. 119/2014 și SR 10009/2017 „ Acustică. Limite admisibile ale nivelului de zgomot din mediul ambiant.

# III. Măsuri pentru prevenirea, reducerea și, unde este posibil, compensarea efectelor negative semnificative asupra mediuluI:

1. **măsuri în timpul realizării proiectului pe factori de mediu și efectul implemenentării acestora:**

***Măsuri pentru prevenirea şi reducerea poluării apelor***

* + apa uzată menajeră va fi preluată de rețelele interne existente .
  + apele pluviale de pe platformele parcărilor din incinta organizării de şantier, precum şi apă provenită de la spălarea utilajelor vor fi colectate în sistemul de canalizare existent şi trecute prin staţia mecano biologică existentă pe amplasament.

***Măsuri pentru prevenirea şi reducerea poluării aerului***

* + folosirea de utilaje de construcție moderne, dotate cu motoare ale căror emisii să respecte legislația în vigoare;
  + verificarea periodică şi întreținerea corespunzătoare a utilajelor şi mijloacelor de transport, în ceea ce priveşte nivelul de monoxid de carbon şi concentraţiile de emisii în
  + gazele de eşapament; punerea în funcţiune a acestora se va face numai după remedierea eventualelor defecţiuni;
  + pentru limitarea disconfortului, se vor alege trasee optime pentru vehiculele care deservesc şantierul, iar transportul materialelor de construcţie se va face pe cât posibil acoperit;
  + reducerea vitezei de circulație pe drumurile publice și a drumurilor interne de acces a vehiculelor grele pentru transportul echipamentelor/materialelor/deșeurilor;
  + stropirea cu apă a pământului excavat şi a deșeurilor depozitate temporar pe amplasament, a platformelor de lucru şi a drumurilor de acces în perioadele lipsite de precipitații;
  + diminuarea la minimum a înălțimii de descărcare a materialelor care pot genera emisii de particule;
  + utilizarea de betoane preparate în stații specializate, evitându-se utilizarea de materiale de construcție pulverulente în amplasament;
  + curățarea roților vehiculelor la ieșirea din șantier pe drumurile publice;
  + oprirea motoarelor utilajelor în perioadele în care nu sunt implicate în activitate;
  + oprirea motoarelor vehiculelor în intervalele de timp în care se realizează descărcarea materialelor.

***Măsuri pentru prevenirea şi reducerea poluării solului şi subsolului***

* + verificarea zilnică a stării tehnice a utilajelor și vehiculelor utilizate;
  + alimentarea cu carburanți a mijloacelor de transport în stații de distribuție şi nu pe amplasament;
  + schimbarea uleiului mijloacelor de transport în unităţi specializate şi nu pe amplasament;
  + impunerea către furnizorii de materiale de construcție a utilizării de vehicule corespunzătoare din punct de vedere tehnic;
  + respectarea de către Antreprenori a instrucțiunilor şi procedurilor privind managementul substanțelor periculoase, deșeurilor şi intervenției în caz de scurgeri sau deversări accidentale şi instruirea personalului cu privire la aceste aspecte;
  + depozitarea controlată a materialelor în spatii special amenajate în vecinătatea fronturilor de lucru;
  + depozitarea temporară a deșeurilor de construcție pe platforme special amenajate;
  + depozitarea deșeurilor de tip menajer în pubele prevăzute cu capac, amplasate într-o zonă amenajată corespunzător şi eliminarea periodică a acestora printr-un operator autorizat;
  + eliminarea deșeurilor de construcție prin operatori autorizați;
  + supravegherea executării, în condiții de siguranță pentru mediu, a operațiilor de manevrare a substanțelor cu potențial periculos (lacuri, vopsele, adezivi).

***Măsuri pentru protecţia împotriva zgomotului***

* + programarea activităţilor de construcţie în orele de zi;
  + elaborarea, implementarea şi monitorizarea unui Plan de management al traficului care va include:

programarea transportului utilajelor, materialelor, precum şi al solului excedentar şi al deşeurilor de construcţie, astfel încât să se evite, în măsura posibilului, afectarea zonelor populate;

* + stabilirea unor reguli de circulaţie pe şantier;
  + programarea transportului utilajelor, materialelor şi deşeurilor în orele de zi;
  + reducerea vitezei de circulaţie pe drumurile publice a vehiculelor grele pentru transportul materialelor;
  + diminuarea la minimum a înălţimii de descărcare a materialelor;
  + oprirea motoarelor utilajelor în perioadele în care nu sunt implicate în activitate;
  + oprirea motoarelor vehiculelor în intervalele de timp în care se realizează descărcarea materialelor;
  + programarea activităţilor astfel încât să se evite creşterea nivelurilor de zgomot prin utilizarea simultană a mai multor echipamente care au asociate emisii sonore importante;
  + verificarea periodică şi întreţinerea corespunzătoare a utilajelor de construcţie, repararea imediată a defecţiunilor;
  + reevaluarea şi îmbunătăţirea planului de management al zgomotului atunci când sunt semnalate situaţii persistente de disconfort auditiv.

***Gospodărirea deşeurilor***

* deşeurile se vor depozita numai în spaţii special amenajate; se interzice depozitarea deşeurilor de orice fel în mod neorganizat pe sol;
  + pământul de excavație excedentar va fi depozitat în spații aprobate de municipalitate, fiind cu precădere dirijat către actualele depozite de deșeuri municipale autorizate pentru asigurarea materialului inert necesar acoperirii periodice sau închiderii sectoarelor deja exploatate;
  + deșeurile metalice și deșeurile de construcție vor fi depozitate temporar pe platforme amenajate special din vecinătatea zonei de realizare a lucrărilor, de unde vor fi preluate în vederea eliminării finale prin depozitare de către operatori autorizați;
  + deșeurile de ambalaje vor fi colectate separat în containere amplasate în platformele special amenajate pentru stocarea deșeurilor metalice și a altor deșeuri valorificabile, în vederea preluării acestora de către operatori autorizați;
  + deșeurile menajere și asimilabile celor menajere vor fi colectate în containere metalice, amplasate pe suprafețe special amenajate, fiind preluate în vederea eliminării prin depozitare de către operatori autorizați.

1. **măsuri în timpul exploatării și efectul implemenentării acestora:**

***Măsurile de diminuare a impactului asupra factorului de mediu apă***

* reducerea consumului de apă, prin montarea unor dispozitive pentru monitorizarea consumului de apă;
* modernizare/redimensionare statie de epurare mecono biologica existentă;
* montare separator de hidrocarburi pentru apele meteorice;
* interzicerea deversării sustanțelor chimice periculoase folosite în proces în sistemul de canalizare;
* dotarea rețelei de ape meteorice care colectează ape pluviale, ape poluate accidental sau rezultate din spălarea platformelor betonate destinate traficului auto cu separatoare de hidrocarburi cu coalescență;
* Implementarea unui program de întreținere preventivă a sistemului de canalizare a apelor uzate menajere și meteorice şi a instalaţiilor de preepurare/epurare din dotare.

***Măsuri pentru prevenirea şi reducerea poluării aerului***

În *etapa de funcționare* vor fi implementate o serie de măsuri tehnice şi constructive pentru reducerea emisiilor de poluanți în atmosferă, respectiv, pentru reducerea impactului asupra calității aerului ambiental:

* utilizarea unei centrale termice dotată cu echipamente moderne de mare randament (asigurând un consum minim de combustibil pe unitatea calorică furnizată și cu emisii de poluanți reduse), iar combustibilul utilizat va fi gazul natural;
* elaborarea şi implementarea unui program de verificare şi de întreținere preventivă a instalațiilor de ardere în vederea eliminării posibilelor pierderi accidentale de emisii în atmosferă.
* utilizarea sistemelor de filtrare performante în domeniul microbilogic;
* întreținerea, curățarea și schimbarea sistemelor de filtrare periodic, conform standardelor în vigoare;
* menținerea permanentă a curățeniei căilor de acces rutiere și pietonale, precum și întreținerea și refacerea spațiilor verzi plantate (zonele de protecție).

***Măsuri pentru prevenirea şi reducerea poluării solului şi subsolului***

* gestionarea deșeurilor conform cerințelor legale şi a celor mai bune practici, prin: colectarea selectivă a deșeurilor la surse, depozitarea deșeurilor în containere speciale, amplasate pe platformele special amenajate pe suprafețe protejate şi eliminarea deșeurilor prin operatori autorizați;
* manipularea și depozitarea substanțelor chimice periculoase astfel încât sa se evite poluarea accidentală a solului;
* transportul apelor uzate tehnologice, menajere şi a apelor meteorice prin rețelele de canalizare construite din materiale rezistente la coroziune, pentru prevenirea pierderilor de ape uzate în sol/subsol;
* întreținerea preventivă şi inspectarea periodică ale rețelelor interioare de canalizare.

***Măsuri pentru protecţia împotriva zgomotului***

Măsurile pentru diminuarea nivelului de zgomot în incinta :

* stabilirea unui program de aprovizionare a fabricii;
* izolarea fonică a zonei compresoarelor din interiorul halei;
* restricționarea utilizării de surse importante de zgomot in exteriorul halei.

***Gospodărirea deseurilor***

***Deșeurile generate de activitatea de producție vaccinuri, reagenți și kituri de diagnostic în medicina veterinară:***

|  |  |
| --- | --- |
| 20 01 01 | deseuri din hârtie și carton |
| 20 01 39 | deșeuri de material plastic |
| 02 01 02 | deșeuri din țesuturi animale |
| 18 02 02\* | deșeuri care fac obiectul unor măsuri speciale |
| 15 01 07 | deșeuri din sticlă |
| 15 01 03 | deșeuri paleți lemn |
| 16 01 18 | aluminiu |
| 20 01 40 | otel |

* operatorul activităţii are obligaţia evitării producerii deşeurilor, în cazul în care aceasta nu poate fi evitată, valorificarea lor, iar în cazul de imposibilitate tehnică şi economică, neutralizarea şi eliminarea acestora, evitandu-se sau reducându-se impactul asupra mediului.
* deșeurile generate vor fi colectate selectiv, în containere speciale, amplasate pe platforme amenajate prevăzute prin proiect și realizate în conformitate cu prevederile legale aplicabile (Ord. nr. 119/2014 pentru aprobarea Normelor de igienă și sănătate publică privind mediul de viață al populației).
* toate deșeurile vor fi colectate controlat, în recipiente tip, confecționate din metal sau din plastic, amplasate numai pe platforme betonate și inscripționate cu tipurile și codurile deșeurilor stocate, în conformitate cu prevederile HG nr. 856/2002.
* valorificarea și eliminarea deșeurilor periculoase și menajere, se va face prin operatori autorizați.

1. **măsuri pentru închidere/demolare/dezafectare și reabilitarea terenului în vederea utilizării ulterioare, precum și efectul implementării acestora:**

La finalizarea lucrarilor de execuţie, titularul proiectului are obligatia reconstructiei ecologice a terenurilor ocupate sau afectate temporar, prin:

- limitarea la minimul necesar a suprafetei ocupate;

- evacuarea deseurilor rezultate la finalizarea lucrarilor;

- refacerea structurii solului prin discuire, asezarea solului vegetal, plantarea de copaci pentru reamenajarea zonelor de protecție.

În cazul încetării temporare sau definitive a activităţii întregii instalaţii sau a unor părţi din instalaţie, operatorul trebuie să respecte **Planul de închidere a instalaţiei** întocmit şi agreat de ACPM. Planul de închidere include cel putin următoarele măsuri:

- planuri ale tuturor conductelor instalaţiilor şi rezervoarelor;

- orice măsură de precauţie specifică necesară pentru asigurarea faptului că demolarea clădirilor sau a altor structuri nu cauzează poluare în aer, apă sau sol;

- măsuri de eliminare şi acolo unde este cazul, spălare a conductelor şi a rezervoarelor şi golirea completă de conţinutul potenţial periculos;

- eliminarea substanţelor potenţial dăunătoare, dacă nu s-a stabilit că este acceptabil a se lăsa astfel de obligaţii viitorilor proprietari;

- oprirea alimentării cu utilităţi: apă, energie electrică şi combustibil a instalaţiilor;

- demontarea instalaţiilor şi transportul materialelor rezultate, spre destinaţiile anterior stabilite;

- dezafectarea depozitelor;

- determinarea gradului de afectare a solului;

- măsuri pentru reconstrucţia ecologică a terenului afectat istoric prin activităţile desfăşurate pe amplasament.

1. **măsuri de reducere sau eliminare a impactului asupra ariei naturale protejate de interes comunitar, condițiile și modul/calendarul de implementare a acestora:**

Nu este cazul.

1. **măsuri compensatorii aprobate/acceptate de autoritatea competentă pentru protecția mediului, condițiile și modul/calendarul de implementare a acestora;**

Nu este cazul.

V. Condiții care trebuie respectate:

**1. În timpul realizării proiectului:**

1. **condiții de ordin tehnic cerute prin prevederile actelor normative specifice (românești sau comunitare):**

- Investiţia se va realiza în condiţiile impuse prin Certificat de Urbanism nr. 252/26G/17.03.2017 emis de PRIMĂRIA SECTORULUI 6, MUNICIPIUL BUCUREȘTI prin avizele sau acordurile emise de instituţiile menţionate în acestea;

- Pe durata execuţiei lucrărilor se vor lua măsuri pentru respectarea normele, standardele şi legislaţia privind protecţia mediului în vigoare -STAS 12574/1987, SR 10009/2017, H.G. nr. 1756/2006 privind limitarea nivelului emisiilor de zgomot în mediu produs de echipamentele destinate utilizarii in exteriorul cladirilor;

- Se vor respecta prevederile Ordinului nr. 756/1997 cu privire la factorul de mediu sol.

Pe toată durata execuţiei obiectivului se vor respecta prevederile:

* O.U.G. nr.195/2005 privind protecţia mediului aprobată cu modificări de Legea nr. 265/2006, cu modificările şi completările ulterioare;
* Legea nr. 211/2011 privind regimul deşeurilor, cu modificarile ulterioare;
* Legea nr. 104/2011 privind protecţia atmosferei;
* Ordinul MS nr. 119/2014 pentru aprobarea normelor de igiena si sanatate publica privind mediul de viata al populatiei

1. **condiții de ordin tehnic care reies din raportul privind impactul asupra mediului care integrează concluziile evaluării adecvate:**

Nu este cazul.

1. **condițiile necesare a fi îndeplinite în timpul organizării de șantier:**

**✓Protecţia calităţii apelor :**

- Apele pluviale de pe platformele parcarilor din incinta organizarii de santier, precum si apa provenita de la spalarea utilajelor vor fi colectate printr-un sistem de canalizare si vor fi preepurate prin decantoare -separatoare de hidrocarburi inainte de a fi preluate si transportate la o statie de epurare autorizata.

- Se interzice descărcarea de deşeuri de orice tip sau alte substanţe în canalizarea orăşenească.

**✓ Protecţia aerului:**

- Se vor folosi utilaje dotate cu sisteme de reţinere a emisiilor de poluanţi în atmosferă; utilajele folosite vor respecta prevederile HG 1209/2004 privind stabilirea procedurilor de aprobare de tip a motoarelor cu ardere internă destinate maşinilor mobile nerutiere şi măsurile de limitare a emisiei de gaze şi particule provenite de la acestea.

- Se va verifica periodic starea tehnică a utilajelor folosite, pentru evitarea de emisii poluante în atmosferă.

- Se vor lua măsuri care să împiedice producerea de emisii semnificative de pulberi la manipulare, depozitare şi transport a materialelor de construcţie sub formă de praf;

- Depozitele de materiale vor fi bine delimitate şi protejate împotriva împrăştierii cauzate de vânt.

- Se vor uda periodic solurile, stivele de materiale şi drumurile de acces, mai ales în condiţii de vreme uscată.

- Pentru limitarea disconfortului, se vor alege trasee optime pentru vehiculele care deservesc şantierul, iar transportul materialelor de construcţie se va face pe cât posibil acoperit.

- Se va urmări întreţinerea atentă a utilajelor de pe amplasament şi întreruperea funcţionării acestora când nu sunt utlilizate.

- În momentul realizării lucrărilor de finisaj la faţadă, schela montată va fi îmbrăcată în plasă pentru a fi evitată împrăştierea în atmosfera şi pe carosabil a prafului rezultat;

- La ieşirea din şantier, se vor curăţa roţile autovehiculelor, pentru a preveni transferul molozului în afara amplasamentului pe drumurile publice şi pentru a evita generarea prafului.

- Se vor lua măsuri suplimentare astfel încât să se evite murdărirea drumurilor publice şi să se respecte normele de salubrizare urbană

- Se vor respecta condiţiile de calitate a aerului în zonele protejate prevăzute în STAS 12574/87.

**✓ Protecţia solului şi subsolului**

- Organizarea de şantier se va amenaja în limita terenului deţinut de titular; spaţiul va fi împrejmuit.

- Se va evita amplasarea direct pe sol a materiilor prime şi a materialelor de contrucţie.

- Depozitarea temporară în zona fronturilor de lucru a deşeurilor rezultate în urma operaţiunilor de construcţie se va realiza pe suprafeţe betonate/asfaltate.

- Se vor lua masuri pentru evitarea poluării solului cu carburanţi sau uleiuri în urma operaţiilor de aprovizionare, depozitare sau ca urmare a funcţionării defectuoase a utilajelor.

- În cazul unor poluări accidentale cu produse petroliere sau cu alte materiale dăunatoare solului se vor lua măsuri de remediere.

- La încheierea lucrărilor de construcţie terenurile ocupate temporar vor fi eliberate şi redate circuitului iniţial de folosinţă.

**✓ Protecţia împotriva zgomotului şi vibraţiilor**

-Traficul de şantier va fi dirijat astfel încât să se evite ambuteiaje de autovehicule în zonele de lucrări.

- Se vor utiliza echipamente şi vehicule într-o manieră corespunzătoare din punct de vedere al minimizării emisiilor de zgomot, incluzând selectarea de utilaje silenţioase, întreţinerea regulată şi utilizarea amortizoarelor de zgomot.

- Se vor folosi utilaje care sa respecte prevederile HG 1756/2006 privind limitarea nivelului de zgomot in mediu produs de echipamente destinate utilizarii in exteriorul clădirilor;

- Se vor lua toate măsurile de protecţie antifonică în zona de lucru a şantierului.

**✓ Protecţia aşezărilor umane**

- Se va stabili un grafic de execuţie a lucrărilor, inclusiv organizarea de şantier care să afecteze cel mai puţin riveranii din zonă.

- Programul de lucru se va adopta astfel încât sa afecteze cât mai puţin populaţia rezidentă.

- Se va acorda o atenţie sporită manevrării utilajelor în apropierea zonelor locuite.

- Se va asigura menţinerea curată a drumurilor de acces.

- Se va asigura semnalizarea şantierului cu panouri de avertizare, asigurându-se protecţia circulaţiei pietonale şi auto în zonă.

- Organizările de şantier vor fi dotate cu echipamente PSI necesare intervenţiei operative în caz de incendiu.

**✓ Gospodărirea deşeurilor**

- Deşeurile se vor depozita numai în spaţii special amenajate ; se interzice depozitarea deşeurilor de orice fel în mod neorganizat pe sol.

- Deşeurile menajere rezultate atât pe perioada de construcţie cât şi pe perioada de exploatare, se vor colecta în pubele acoperite, amplasate în locuri special amenajate şi vor fi evacuate prin unităţi prestatoare de servicii de salubrizare.

- Deşeurile industriale reciclabile (hârtie, carton, deşeuri metalice) se vor colecta separat, pe tipuri, în spaţii special amenajate şi vor fi predate unităţilor autorizate în vederea valorificării.

- Deşeurile inerte provenite din construcţii (resturi de beton sau mortar) pot fi colectate şi eliminate prin valorificare locală în pavimentul drumurilor sau predate unităţilor specializate.

1. **planul de monitorizare a mediului:**

În perioada de construcţtie se va monitoriza permanent modul de funcţionare a utilajelor.

Firmele care realizeaza lucrarile de executie vor incheia contracte cu laboratoare acreditate pentru monitorizarea corespunzatoare a factorilor de mediu si zgomotului.

- Managementul desurilor: evidenta (cantitati generate, transportate, valorificate/eliminate) conform HG nr. 856/2002 – lunara, cu raportare anuala;

- Factor de mediu AER: în zona fronturilor de lucru şi organizării de şantier vor fi monitorizaţi indicatorii CO, NOx,SOx, pulberi în suspensie şi sedimentabile – trimestrial;

- ZGOMOT: în zona fronturilor de lucru şi organizării de şantier va fi monitorizat nivelul de zgomot – trimestrial.

**2. În timpul exploatării:**

1. **condițiile necesare a fi îndeplinite în funcție de prevederile actelor normative specifice:**

Apele uzate vor fi preepurate corespunzător, astfel încât indicatorii de calitate a apelor uzate evacuate în reţeaua de canalizare orăşenească va respecta prevederile Normativului privind condiţiile de evacuare a apelor uzate în reţelele de canalizare ale localităţilor şi direct în staţiile de epurare, NTPA - 002/2002 – Anexa nr.2 din H.G.R. nr.188/2002 pentru aprobarea unor norme privind condiţiile de descărcare în mediul acvatic a apelor uzate, modificată şi completată prin HGR nr. 352/2005.

Se interzice descărcarea de deşeuri de orice tip sau alte substanţe în canalizarea orăşenească.

Concentraţiile poluanţilor specifici proceselor de combustie de la centralele ternice, nu vor depăşi pragul de alertă definit conform Ordinului nr. 756/1997 (Art. 13) al M.A.P.P.M. (70 % din valorile limită de emisie prevăzute în Ordinul nr. 462/1993 al M.A.P.P.M.).

1. **condiții care reies din raportul privind impactul asupra mediului, respectiv din cerințele legislației comunitare specifice:**

Nu este cazul.

1. **pentru** **instalațiile care intră sub incidența legislației privind prevenirea și controlul integrat al poluării:**

- utilizarea substanțelor cu toxicitate redusă deoarece produsele obținute sunt destinate sănătății animalelor;

- minimizarea stocului de materii prime și produse finite pentru evitarea pierderii și degradării acestora;

- măsurarea și controlul cantităților de ingredienți activi pentru minimizarea pierderilor;

- materiile prime se recepționează însoțite de factură, aviz, certificat de calitate, declarație de conformitate, fișă tehnică de securitate;

- utilizarea de sisteme închise de alimentare a reactoarelor/procese pe șarjă;

- deșeurile tehnologice ce conțin virusuri sunt autoclavate sau tratate chimic cu ecotaminanți, apoi sunt deversate în rețeaua interioară de canalizare cu traseu spre stația de preepurare și stația de clorinare;

- activitatea din laboratoare se desfăşoară sub hote cu flux laminar, aerul evacuat fiind filtrat prin filtrele totale, tip HEPA, ce asigură o reţinere de 99,999% a germenilor patogeni şi a vaporilor substanţelor organice şi anorganice utilizate fie la controlul produselor obţinute, fie ca medii de sterilizare;

- gazele rezultate din procesele de fermentaţie a mediilor de cultură infecţioase,înainte de evacuare, sunt trecute prin filtre din vată de sticlă, introduse în degazor unde are loc barbotarea, pentru reţinerea bioxidului de carbon, în soluţie 10-15% hidroxid de sodiu, fiind apoi trecute printr-un set de site metalice si un strat dispersor cufundate într-un lichid dezinfectant (formol 3% şi acizi diluanţi);

- personalul societății este specializat și instruit periodic cu privire la operarea și controlul procesului.

1. **respectarea normelor impuse prin legislația specifică din domeniul calității aerului, managementul apei, managementul deșeurilor, zgomot, protecția naturii:**

Pe toată durata execuţiei obiectivului se vor respecta prevederile legislaţiei de mediu în vigoare:

* O.U.G. nr.195/2005 privind protecţia mediului aprobată cu modificări de Legea nr.256/2006, cu modificările şi completările ulterioare;
* H.G.R. nr.188/2002 pentru aprobarea unor norme privind condiţiile de descărcare în mediul acvatic a apelor uzate, modificată şi completată de H.G. 352/2005;
* STAS 12574/1987 privind condiţiile de calitate a aerului din zonele protejate;
* Se vor respecta prevederile Legii nr. 104/2011 privind calitatea aerului inconjurator;
* HG 1209/2004 privind stabilirea procedurilor de aprobare de tip a motoarelor cu ardere internă destinate maşinilor mobile nerutiere şi măsurile de limitare a emisiei de gaze şi particule provenite de la acestea;
* Ord nr. 756/1997 pentru aprobarea Reglementării privind evaluarea poluării mediului, cu modificări şi completări ulterioare;
* SR 10009/2017 Acustica urbană. Limite admisibile ale nivelului de zgomot;
* H.G. nr. 321/2005, republicată, privind evaluarea şi gestionarea zgomotului ambiental;
* H.G. nr. 1756/2006 privind limitarea nivelului emisiilor de zgomot în mediu produs de echipamente destinate utilizării în exteriorul clădirilor;
* Ordinul ministrului sănătăţii nr. 119/2014 pentru aprobarea Normelor de igienă şi a recomandărilor privind mediul de viaţă al populaţiei;
* Normele de salubrizare şi igienizare ale Municipiului Bucureşti aprobate prin HCGMB nr.120/2010;
* Legea nr. 211/2011 privind regimul deseurilor, cu modificările şi completările ulterioare;
* H.G. nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, cu modificările şi completările ulterioare;
* H.G. nr. 1061/2008 privind transportul deşeurilor periculoase şi nepericuloase pe teritoriul României;
* O.M. nr. 756/1997 pentru aprobarea Reglementării privind evaluarea poluării mediului, cu modificările şi completările ulterioare;
* H.G nr. 1403/2007 privind refacerea zonelor în care solul, subsolul şi ecosistemele terestre au fost afectate;
* O.U.G. nr. 68/2007 privind răspunderea de mediu cu referire la prevenirea şi repararea prejudiciului asupra mediului, aprobată prin Legea nr. 19/2008, modificată şi completată prin O.U.G. nr. 15/2009;

Pentru realizarea în cele mai bune condiţii a lucrărilor propuse, titularul proiectului este obligat să respecte prevederile din proiectele tehnice conform Legii nr. 10/1995 privind calitatea în construcţii, cu modificările şi completările ulterioare.

1. **planul de monitorizare a mediului, cu indicarea componentelor de mediu care urmează a fi monitorizate, a periodicității, a parametrilor și a amplasamentului ales pentru monitorizarea fiecărui factor:**

Dupa punerea in functiune se va monitoriza :

* **Calitatea aerului**:
  + Coș de evacuare gaze de ardere aferent centralei termice pentru prepararea agentului termic pentru încălzire și a apei calde: NOx, SO2, Pulberi, CO – determinări trimestriale;
  + Coș de evacuare gaze de ardere aferent Centrală termică pentru prepararea aburului tehnologic : NOx, SO2, Pulberi, CO – determinări trimestriale.

**- Calitatea apelor uzate**:

* + - **Racord canalizare R1:** pH, materii de suspensii, consum chimic de oxigen (CCO-Cr), consum biochimic de oxigen(CBO-5), Substante extractibile cu solventi organic, detergenti sintetici biodegradabili, amoniu, fosfor total, zinc, nichel, plumb, cupru, crom total, clor rezidual liber, bacterii coliforme totale, bacterii coliforme fecale, salmonella – determinări lunare, conform acordului de preluate.

**- Nivel de zgomot: la limita proprietății-** determinări anuale.

**3. În timpul închiderii, dezafectării, refacerii mediului și postînchidere**

1. **condiții necesare a fi îndeplinite la închidere/dezafectare/demolare:**

În cazul încetării temporare sau definitive a activităţii întregii instalaţii sau a unor părţi din instalaţie, operatorul trebuie să respecte **Planul de închidere a instalaţiei** întocmit şi agreat de ACPM.

b) **condiții pentru refacerea stării inițiale/reabilitare în vederea utilizării ulterioare a terenului:**

- laîncetarea activităţii se va reface Raportul de amplasament, reanalizându-se poluanţii din apa subterană şi sol, pentru a stabili aportul la poluare al instalaţiei şi măsurile de remediere ce se impun.

- la încetarea activităţii cu impact asupra mediului geologic la schimbarea activităţii sau a destinaţiei terenului, operatorul economic sau deţinătorul de teren este obligat să realizeze investigarea şi evaluarea poluării mediului geologic.

-operatorul are obligaţia ca în cazul încetării definitive a activităţii să ia măsurile necesare pentru evitarea oricărui risc de poluare şi de aducere a amplasamentului şi a zonelor afectate într-o stare care să permită reutilizarea acestora.

**c) planul de moitorizare a mediului, cu indicarea componentelor de mediu care urmează a fi monitorizate, a periodicității, a parametrilor și a amplasamentului ales pentru monitorizarea fiecărui factor:**

- laîncetarea activităţii se va reface Raportul de amplasament, reanalizându-se poluanţii din apa subterană şi sol, pentru a stabili polunții monitorizați pe fiecare compoment de mediu în parte.

**V. Informații cu privire la procesul de** participare a publicului în procedura derulată:

**când și cum a fost informat publicul, pe etape ale procedurii derulate:**

Autoritatea competentă pentru protecţia mediului (APM Bucureşti) a asigurat informarea publicului interesat, accesul liber la informaţie şi participarea publicului la luarea deciziei în procedura de emitere a acordului de mediu.

Documentaţia de susţinere a solicitării a fost accesibilă spre consultare pe toată durata derulării procedurii la sediul Agenţiei pentru Protecţia Mediului Bucureşti.

1. **depunerea solicitării**:

Anunţ în mass-media (ziarul România Liberă) din data de 04.12.2017, afişaj pe site-ul APM Bucuresti.

**b)** **etapa de încadrare**:

Anunţ în mass-media (ziarul România Liberă) din data de 15.12.2017, afişaj la sediul Primăriei Sectorului 6 Bucureşti, afişaj pe site-ul APM Bucureşti; proiectul deciziei etapei de incadrare a fost postat pe site-ul APM.

1. **dezbaterea publică:**

Anunţ în mass-media (ziarul România Liberă) din data de 22.02.2017, afişaj la sediul SC PASTEUR – FILIALA FILIPEȘTI SRL, la sediul Primăriei Sectorului 6 Bucureşti, şi pe site-ul APM Bucureşti.

Disponibilizarea Raportului la studiul de evaluare a impactului asupra mediului pe site-ul APM București .

1. **decizia de emitere a acordului:**

Anunţ în mass-media si pe site-ul APM Bucuresti în data de 20.04.2018; proiectul acordului de mediu a fost postat pe site-ul APM Bucuresti.

**● când și cum a participat publicul interesat la procesul decizional privind proiectul:**

Nu au existat propuneri, comentarii sesizări din partea publicului. La dezbaterea publicului nu s-a prezentat niciun reprezentant al publicului.

**● cum au fost luate în considerare propunerile/observațiile justificate ale publicului interesat:**

Nu a fost public interesat.

**● dacă s-au solicitat completări/revizuiri ale raportului privind impactul asupra mediului și dacă acestea au fost puse la dispoziția publicului interesat:**

Da.

**Documentaţia care a stat la baza emiterii acordului de mediu conţine:**

* Cerere pentru eliberearea acordului de mediu înregistrată la APM Bucureşti cu nr. 19843 din 04.10.2017;
* Notificare pentru eliberearea acordului de mediu;

Memoriu de prezentare conform Anexa 5 – Ordin 135/2010 pentru „Construire fabrică de vaccinuri, reagenți și kituri de diagnostic în medicina veterinară”, elaborat de societatea SC ECO SIMPLEX NOVA SRL., înregistrat la A.P.M. Bucureşti cu nr. 22785 din 29.11.2017 ;

* Raportul la studiul de evaluare privind impactul asupra mediului întocmit de S.C.ECO SIMPLEX NOVA S.R.L., înregistrat la A.P.M. Bucureşti cu nr. 3584 din 09.02.2018 și completat cu nr. 9097 din 29.03.2018;
* Dovada achitării tarifelor corespunzătoare fiecărei etape parcurse.
* ***Avize, acte emise de alte autorităţi:***
* Certificat de Urbanism nr. 252/26G din 17.03.2017 emis de Primăria Sectorului 6 şi planurile anexă vizate spre neschimbare;
* Hotărârea Consiliului Local Sector 6 nr. 201 din 31.08.2017 privind aprobarea PUD – „Calea Giulești nr. 333”, sector 6, pentru construire imobil cu funcțiunea de fabrică vaccinuri, reagenți și kituri de diagnostic în medicina veterinară ;
* Aviz tehnic nr. 28172/5/7 din 24.07.2017, emis de Direcția Generală Arhitect Șef din cadrul Primăriei Sectorului 6 pentru PUD – Calea Giulești nr. 333, sector 6;
* Aviz nr. 91711490 din 26.10.2017 emis de APA NOVA București;
* Aviz de amplasament favorabil nr. 189346869 din 11.07.2017, emis de societatea e-distributie Muntenia;
* Aviz favorabil nr. 311.726.481 din 18.07.2017, emis de Distrigaz Sud Rețele ENGIE;
* Aviz Condiționat nr. 100/05/03/01/1797 din 05.07.2017, emis de TELEKOM ROMANIA COMMUNICATIONS S.A.;
* Notificare Asistență de Specialitate de Sănătate Publică nr. 420/1566 din 30.03.2017, emisă de Direcția de Sănătate Publică a Municipiului București.

**Titularul va notifica la APM-Bucureşti finalizarea lucrarilor de executie in scopul efectuarii controlului de specialitate pentru verificarea respectarii prevederilor deciziei de incadrare, care va insoti procesul-verbal de receptie a lucrarilor aferente investitiei realizate conform art.49, alin.3 din Ord. nr.135/2010.**

**Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea acordului de mediu, conform art.39, alin.1 din Ord. nr.135/2010.**

**Răspunderea pentru corectitudinea informațiilor puse la dispoziția autorității competente pentru protecția mediului și a publicului revine în întregime titularului proiectului.**

**În cazul în care proiectul suferă modificări, titularul este obligat să notifice în scris autoritatea publică pentru protecția mediului emitentă asupra acestor modificări.**

**Prezentul acord de mediu este valabil pe toată perioada punerii în aplicare a proiectului.**

**Nerespectarea prevederilor prezentului acord de mediu se sancţionează conform prevederilor legale în vigoare.**

**Prezentul acord de mediu poate fi contestat în conformitate cu prevederile H.G. nr. 445/2009 și ale Legii contenciosului administrativ nr. 554/2004, cu modificările și completările ulterioare.**

**Prezentul Acord de Mediu conține 18 (optsprezece) de pagini și a fost redactat în trei exemplare originale.**

**Prezentul acord nu exonerează de răspundere proiectantul și constructorul in cazul producerii unor accidente în timpul execuției lucrărilor.**

**PREȘEDINTE/DIRECTOR EXECUTIV**

**Șef serviciu**

Întocmit,